### Beslutning

Villads Jørgensen med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.

Borgmesterens Afdeling udarbejder notat.

### Resumé

Det indstilles, at [adresse] fortsætter som medlem af MedTech Innovation Consortium (MTIC) i 2020.

[adresse] har været medlem af MTIC siden starten i 2015. Medlemskredsen har indtil nu og vil også i 2020 bestå af Aarhus Universitet, VIA University College, Region Midtjylland og flertallet af kommunerne i den midtjyske region.

Kernen i medlemskabet er samarbejde omkring udvikling, implementering og kommercialisering af nye løsninger mhp. at opnå 1) Øget kvalitet og effektivitet i opgaveløsningen hos deltagende kommuner og region/sygehuse, 2) Øget omsætning, vækst og jobskabelse i erhvervslivet - og 3) En stærkere kobling mellem viden og praksis i forhold til deltagende viden- og uddannelsesinstitutioner.

Det er målet, at de innovationsprojekter og den videndeling der gennemføres i MTIC regi 2020 fører til implementering af min. 3 nye løsninger i [adresse] – og at min. 5 virksomheder inden udgangen af 2021 har fået etableret salg af nyudviklede løsninger til kommuner og/eller sygehuse i [adresse] samt at min. 10 virksomheder har fået tilført viden og kompetencer, der ud fra virksomhedernes egen vurdering øger deres konkurrenceevne og salg ift. hjemmemarkedet og/eller eksportmarkederne.

### Indstilling

At 1) der fra Erhvervspuljen bevilges 2 kr. pr. indbygger i 2020 – hvilket udgør [adresse] medlemskontingent. Beløbet udgør på basis af indbyggertallet 3. kvartal 2019 kr. 691.118.

### Sagens forløb

02-12-2019 Magistraten
Fremsendes til [adresse] med bemærkning, at Magistraten i mødet den 2. december 2019 anbefaler, at byrådet tiltræder Borgmesterens Afdelings indstilling af 8. november 2019.
 18-12-2019 [adresse]

Villads Jørgensen med bemærkning, at byrådet i sit møde den 18. december 2019 har vedtaget Magistratens foranstående indstilling af 2. december 2019.

Borgmesterens Afdeling udarbejder notat.